கேள்வி: லியோனல் மெசி - ஆரம்பகால வாழ்க்கை பற்றி விளக்கவும்.
பதில்: சூன் 24, 1987 -இல் அர்கெந்தீனா, ரோசாரியாவில், தொழிற்சாலைப் பணியாளர் ஜோர்கெ மெசி, பகுதி நேரமாகச் சுத்திகரிப்புப் பணியைச் செய்து வந்த சீலியா கக்கிடினி தம்பதியினரின் நான்கு குழந்தைகளில் மூன்றாவது குழந்தையாகப் பிறந்தார். Ficha del jugador 20/21 Delantero|url=https://www.fcbarcelona.es/es/futbol/primer-equipo/jugadores/4974/lionel-messi|access-date=1 June 2021|work=FC Barcelona|language=es}} இவர் இத்தாலிய மற்றும் இசுப்பானிய வம்சாவளியைச் சேர்ந்தவர், இத்தாலியின் வட-மத்திய ஏட்ரியாட்டிக் கடல் மார்ஷ் பிராந்தியத்திலிருந்து குடியேறியவர்களின் கொள்ளுப் பேரனாவார். இவரது தாய் வழி முதன்மையாக இத்தாலிய வம்சாவளியைக் கொண்டது. "லியோ" சிறு வயதிலிருந்தே விளையாட்டின் மீது ஆர்வத்தை வளர்த்துக் கொண்டார், தனது மூத்த சகோதரர்களான ரோட்ரிகோ, மாற்றியாசு மற்றும் அவரது உறவினர்களான மாக்சிமிலியானோவும் இமானுவேல் பியான்குச்சியுடனும் விளையாடினார், அவர்கள் இருவரும் தொழில்முறைக் கால்பந்து வீரர்களாக மாறினர். நான்கு வயதில் கிராண்டோலியில் உள்ள கால்பந்துக் கழகத்தில் சேர்ந்தார், அங்கு அவர் தனது தந்தையால் பயிற்றுவிக்கப்பட்டார், இருப்பினும் ஒரு வீரராக அவரது ஆரம்பகால செல்வாக்கு இவரது தாய்வழிப் பாட்டி செலியாவிடமிருந்து வந்தது, அவர் இவருடன் பயிற்சி மற்றும் போட்டிகளுக்குச் சென்றார். அவரது மரணத்தால் இவர் பெரிதும் பாதிக்கப்பட்டார். அப்போதிருந்து, ஒரு பக்தியுள்ள ரோமன் கத்தோலிக்கராக, தனது பாட்டிக்கு அஞ்சலி செலுத்த வானத்தை நோக்கி தனது இலக்குகளைக் கொண்டாடினார்.
கேள்வி: லியோனல் மெசி - தொழில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: மெசி தனது தொழில் வாழ்க்கையை பார்சிலோனாவில் தொடங்கி, தனது தொழில் வாழ்க்கையின் பெரும்பகுதியை அங்கு கழித்தார். ''லா மாசியா'' அகாதமியில் சிறப்பாக பங்களித்ததன் மூலம் பரவலாக அறியப்பட்டார். நவம்பர் 2003 இல் போர்டோ அணிக்கு எதிராக அறிமுகமானார், ஆனால் ஒரு வருடம் கழித்து டச்சு மேலாளர் ஃபிராங்க் ரிஜ்கார்டால் மூத்தோர் அணிக்குத் தகுதி பெற்றார். தனது பதினெட்டாவது பிறந்தநாளில் முதல் முறையாக மூத்தோர் அணிக்கான ஒப்பந்தத்தில் கையெழுத்திட்டார், மேலும் சிறப்பாகப் பங்களித்ததன் விளைவாக அணியில் தன்னை நிலைநிறுத்திக் கொண்டார். அவரது அணி வீரர் ரொனால்டினோ, அந்த நேரத்தில் அணியின் சிறந்த வீரர்களில் ஒருவராக இருந்தார். ஆனால் அவரது திறன் மெல்ல குறையத் தொடங்கியது. இறுதியில் அவர் 2008 இல் மிலன் கழகத்திற்குச் சென்றார். பின்னர், பத்தாவது எண் கொண்ட ஆடையினை மெசி பெற்றார், மேலும் இருபத்தியோராவது வயதில் பார்சிலோனாவின் புதிய நட்சத்திர வீரராக ஆனார். இலூயிசு என்ரிக், பெப் கார்டியோலா போன்ற மேலாளர்களின் தலைமையின் கீழ், பல கிண்னங்களைப் பெற்றார்.